Document ID: 31998D0701

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Δεκεμβρίου 1998 σχετικά με τους κοινούς κανόνες συμπλήρωσης των αδειών διαμονής ενιαίου τύπου (98/701/ΔΕΥ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή δράση 97/11/ΔΕΥ, της 16ης Δεκεμβρίου 1996, όσον αφορά τις άδειες διαμονής ενιαίου τύπου (1), και ιδίως το άρθρο 2 παράγραφος 1 της κοινής αυτής δράσης,
Εκτιμώντας:
ότι, για να εξασφαλισθεί η ομοιομορφία των εν λόγω αδειών, πρέπει να καθορισθούν κοινοί κανόνες συμπλήρωσής τους 7
ότι η παρούσα απόφαση δεν θίγει την αρμοδιότητα των κρατών μελών να αναγνωρίζουν κράτη και εδαφικές ενότητες και διαβατήρια και ταξιδιωτικά έγγραφα εκδοθέντα υπ' αυτών, ότι οι κωδικοί του παραρτήματος της απόφασης είναι απλώς διοικητικοί και δεν θίγουν τον καθορισμό της εθνικότητας των κατοίκων τρίτων χωρών,
ΑΠΟΦΑΣΙΖΕΙ:
Άρθρο 1
Η άδεια διαμονής ενιαίου τύπου συμπληρώνεται με τον τρόπο που εκτίθεται στο παράρτημα της παρούσας απόφασης.
Άρθρο 2
Το Συμβούλιο επανεξετάζει, τουλάχιστον μία φορά ετησίως, τις διαδικασίες και τους κωδικούς που περιέχονται στο παράρτημα και στο προσάρτημα της παρούσας απόφασης, με σκοπό την προσαρμογή τους.
Άρθρο 3
Ο παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 3 Δεκεμβρίου 1998.

Labels: 10
7
11
15